Abraham Ossei Aidooh

**Abraham Ossei Aidooh** e la Ghana pɔleteesa yi a Wɔɔ paati poɔ. 2008 poɔ, ona da la yageroŋ wederɛ a Ghana begemaale die poɔ; wagere naŋ pare ona da la dɛpete yageroŋ wederɛ. O meŋ la e la mɛmba ko a Pan-African Parliament. O meŋ la e la nempeɛre kaa iraa ko a merɛ kɔmatee, boɔbore ane gbulvuo, a Pan-Afrika begemaala bebe gɛrɛ pie kɔmatee naŋ kaŋa. 

## Nyɔvore Piiluu Ane Ganzanne
Ba da dɔge la Aidooh 6 Ɔɔgore 1953 eŋɛ. O nyɛ la o lɔɔ bakyila a University of Ghana poɔ ane Sakuuri mere ko Ghana.

## Dompole
Adooh e la sɛre ŋmaara tontona karegyuu.

## Pɔletese
Aidooh da e la mɛmba ko a begemaale die anaare a Gaana iripɔbiliki anaare eŋɛ a da di a kogi a 1996 Ghana zaa nuuri neɛbo eŋɛ ko a Wɔɔ paati. O da e la mɛmba ko a begemaale die ayi, begemaale die ata ane a begemaale die anaare soba a republic anaare eŋɛ ko Tema west Gbandige.

## Nuuri Neɛbo
**1996 Nuuri neɛbo**

Ba da ɛlɛte la Aidooh ka o e begemaale die mɛmba ko a Tema West Gbandige naŋ be a Greater Accra Irigyiŋ poɔ, Ghana ka o e a mɛmba ko a begemaale die ayi soba a Ghana republic anaare eŋɛ a 1996 Ghana zaa nuuri neɛbo wagere eŋɛ. Ba da ɛlɛte o la a Wɔɔ paati yuori eŋɛ ne nuuri zaa lantaa neɛ 22,521 naŋ areko 46.50% nu neɛre gaŋ o dɔmɔ Esther IIan-Agbodo Ogbogu naŋ e a kataweɛ paati bie, naŋ nyɛ 15,511 nu neɛre naŋ e 32.00% yi a nuuri zaa naŋ neɛ poɔ ane George Alfred Ackah a Convention People's Party naŋ ba nyɛ bonzaa.

### 2000 Nuuri neɛbo
Ba da ɛlɛte la Aidooh ka o e begemaale die mɛmba ko a Tema West Gbandige a 2000 Ghana zaa nuuri neɛbo eŋɛ. Ba da ɛlɛte o la a Wɔɔ paati yuori eŋɛ. O gbandige da poɔ la a 16 begemaale die kogiri yi a kogiri 22 a Wɔɔ paati naŋ da di ana nu neɛ na poɔ ko a Brong Ahafo Irigyiŋ.A Wɔɔ paati da di la begemaale die kogiri 100 yageroŋ noɔre yi a kogiri 200 a begemaale die ata soba poɔŋ, a Ghana republic anaare eŋɛ. Ba da ɛlɛte o la ne 25,647 nuuri yi 41,944 nuuri zaa naŋ lantaa neɛ soŋ. A ŋaa da manne ne la 61.2% yi an nuuri zaa naŋ neɛ soŋ. Ba da ɛlɛte o la kyɛ bare M. Godfrey Nii Tackey kataweɛ paati bie, Justice E. K. Jones-Mensah Convention People's Party bie, Godfreyn K. Binbey naŋ e National Reform Party bie ane Joyce Annan a People's National Convention bie. A bama da nyɛ 10,860, 2,887, 1,520 ane 976 nuuri seŋ anaŋ tu taa lɛ yi a nuuri zaa naŋ neɛ soŋ. A ama da manne ne la 25.9%, 6.9%, 3.6% ane 2.3% kɔɔ poɔ seŋ anaŋ tu taa lɛ yi a nuuri zaa naŋ neɛ soŋ.

### 2004 Nuuri neɛbo
Ba da ɛlɛte la Aidooh ka o e begemaale die mɛmba ko a Tema West gbandige a begemaale die anaare soba poɔ a Ghana republic anaare eŋɛ, a 2004 Ghana zaa nuuri neɛbo eŋɛ. Ba da ɛlɛte o la ne 37,975 nuuri yi a  71,009 nuuri zaa naŋ neɛ soŋ poɔ. A ŋaa da manne ne la 53.5% a nuuri zaa naŋ neɛ soŋ. Ba da ɛlɛte o la kyɛ bare George Komla Medie a kataweɛ paati bie, Godfried Allan Lomotey naŋ e Convention People's Party bie, Kojo Amoako naŋ e Every Ghanaian Living Everywhere Party bie; ane Kenneth Nana Amoateng, Ayele A.J. Avon ane Justice Awortwe Edwards - ba zaa sommeŋɛ noba. Ba da ɛlɛte la Aidooh a Wɔɔ paati yuori eŋɛ. O gbandige da poɔ la a gbandigiri 17 na a Wɔɔ paati naŋ di a Greater Accra Irigyiŋ poɔ ana nuuri neɛbo na poɔ. A zaa poɔ, a Wɔɔ paati da di la 128 begemaale die kogiri noɔre, a begemaale die anaare soba poɔ, a Ghana republic anaare soba eŋɛ.

## Meŋɛ Nyɔvore
O e la kiristabie

## Sommo Yizie